32000D0138
L 046/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 16 февруари 2000 година
за изменение на Решение 87/257/ЕИО относно списъка с предприятия в Съединените американски щати, които са одобрени за целите на вноса на прясно месо в Общността
(нотифицирано под номер C(2000) 380)
(текст от значение за ЕИП)
(2000/138/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарномедицинските проблеми при внос на животни от рода на едрия рогат добитък, овце, кози и свине, прясно месо и месни продукти от трети страни (1), последно изменена с Директива 97/79/ЕО (2), и по-специално член 4, параграф 1 и член 18, параграф 1 от нея,
като има предвид, че:
(1)
С Решение 87/257/ЕИО на Комисията (3), последно изменено с Решение 1999/301/ЕО (4), беше съставен първоначален списък с предприятията в Съединените американски щати, одобрени за целите на вноса на прясно месо в Общността; този списък може да бъде изменян по всяко време, именно с оглед на резултатите от проверките от страна на Общността, извършвани в Съединените американски щати.
(2)
Съединените американски щати предоставиха гаранции, че предприятие 244 W, IBP в Waterloo, Iowa, понастоящем е в състояние да провежда изследвания за трихинелоза на свинско месо съгласно Директива 77/96/ЕИО на Съвета (5), последно изменена с Директива 94/54/ЕО на Комисията (6).
(3)
Списъкът на предприятията трябва да бъде съответно актуализиран/консолидиран.
(4)
Mерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложението към Решение 87/257/ЕИО се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 16 февруари 2000 година.